Bómbógō álú dī vá, ai məléndé mə́ kídí, ngə́ ā yi woá nyɔ̄b yǎ ábə wa, a woá; hədá ngə́ ā bɛ̄n woá nyɔ̄b yǎ abə wǎ, sɔŋ hə anə́ Ńtondôbə a və̌, mə mayi woá nyɔ̄b yǎ ábə wa. Bómbógō hála a kələ kwí kíkídígi." 14Ńdɔ a ngábómbō nyé á məkǒl hálá a kələ kwí kíkídígi, ńdɔ a ngákódō á sí ósúsúa yə̄ nâ mod ǎ ńtɔa yǎ dzǎm yəm ényɔ̄ ḿbɔ́g; amú á kɔ́bɔgɔ á ńnə̄m étēde nâ: "Mod ǎ yəan kig yə̌m naa é mīníngá nyɔ́ ábə á ńgīniŋ mú.” 15Nyé nâ: “Ndamíŋī é lɛn kód ó bəgə́, ó bi nyé”, ńdɔ a ngábi. Ńdɔ Booz a ngávəg məbóm mə́ fón məwóm mə́bɛ̄, a mǎn nyé kág, ńdɔ a ngádúgan á dzāl. 16Éyɔŋ Rút ā dúgán yǎ ábə ǹkiɛ́ wōē, ǹkiɛ́ nyé ai nyé nâ: "Ńdɔ̄ yá, ǎ ngɔn dzama ?” Ńdɔ Rút a ngáman nyé lɛ̂ ḿból ósə̄ é mod nyɔ́ á ngábə́lan ai nyé. 17Nyé nâ: “A və́ mā mə́bóm mə́ fón məwóm mə́bɛ̄ mā, nyé nâ: o sə́ kig kə́ kwí nyɔ́ ńkiɛ́ mīńsɔ̄ mí mɔ́." 18Noémi nyé ai nyé nâ: "Ǎ ńgɔn dzama, tɔbɔ́gɔ̄ vá á myə̄ə̄ŋ; a kələ kwí anə́ wāyi yəm ḿból ádzó dī láyi wulu; amú mod te ǎ yǐ kig wɔi sə́ nâ ǎ mān kom ádzō tē hə ámōs dī.”